cyanic-selkie/wikianc huggingface dataset:
Ռոկլ (Ալյեի գավառ)
Տնտեսություն
2007 թվականի տվյալներով 206 աշխատունակ տարիքի մարդկանցից (15-64 տարեկան) 146-ը տնտեսապես ակտիվ էին, 60-ը անգործունակ (ակտիվության ցուցանիշը 70,9 %, 1999 թվականին եղել է՝ 69,4 %)։ 146 աշխատունակ բնակիչներից 132-ը աշխատում էին (77 տղամարդ և 55 կին), անաշխատանք էին 14-ը (9 տղամարդ և 5 կին)։ 60 անգործունակ մարդկանցից 13-ը աշակերտներ կամ ուսանողներ են, 20-ը թոշակառու, 27-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Քրիստիան Շեփարդ
Քրիստիան Շեփարդ (Christian Shephard), հորինված կերպար և ամերիկյան «Կորուսյալները» հեռուստասերիալի (ABC արտադրությունը) ամենահանելուկային կերպարներից մեկը ։
Կղզուց դուրս
Քրիստիան՝ Ջեք Շեփարդի հայրը։ Կարդիովիրաբույժ, աշխատել է Սուրբ Սեբաստիանի հիվանդանոցում։ Փոքր ժամանակ նրան ծեծել էին այն պատճառով, որ օգնել է իր ընկերոջը։ Հայրը բարկացավ նրա վրա, քանի որ Ջեքը փորձում էր իրենից հերոս կերտել։ Քրիստիանը հանդիպում էր Քերոլ Լիթթլթոնի հետ, ով եկել էր Ավստրալիայից։ Երբ նա տուն վերադարձավ, Քլեր անունով դուստր ունեցավ։ Քրիստիանը հաճախ էր օգնում նրան, սակայն Քերոլը և նրա քույրը՝ Լինդսին, դեմ էին այդպիսի կրկնակի կյանքին, և այլևս նրան Քլերի մոտ չէին թողնում։
Քրիսթիանը հաճախ էր խորհուրդ տալիս Ջեքին այն մասին, որ պետք հիվանդներին միշտ լավ բաներ ասել, չնայած որ դա հաճախ ճիշտ չի լինում։ Երբ նա իմանում է այն մասին, որ Քերոլը վթարի մեջ է ընկել, Ավստրալիա է գնում, որտեղ հանդիպում է Քլերին և ասում է, թե ով է նա։ Քերոլը չի ցանկանում շփվել նրա հետ, և հեռանում է սրճարանից չիմանալով նրա անունը։ Լոս Անջելես վերադառնալով Քրիսթիանը փորձում է Իտալիայից եկած մի ծերուկի ետ համոզել վիրահատությունից, սակայն նրա մոտ ոչինչ չի ստացվում։
Երբ Քրիսթիանը իմանում է Սառայի և Ջեքի հարաբերությունները խզվելու մասին, փորձում է խոսել նրա հետ հեռախոսով։ Ավելի ուշ, երբ Ջեքը գողանում է Սառայի հեռախոսը, որպեսզի իմանա, թե ով է նրա նոր ընկերը, հանկարծ Քրիսթիանի հեռախոսահամարն է տեսնում։ Կարծելով, որ Սառան նրա մոտ է գնացել, Ջեքը հարբում է անանուն ալկոհոլիկների հավաքի ժամանակ և ծեծում է Քրիսթիանին։ Նա առաջին անգամ 50 օրվա մեջ հարբում է և հեռախոսով խնդրում է Սառային Ջեյքի ազատվելու համար գումար վճարել։ Շուտով Քրիսթիանը հարբած տեսքով վիրահատություն է անում, կտրում է հիվանդի զարկերակը, և չնայած Ջեքի խառնվելուն նա մահանում է։ Քրիսթիանը համոզում է Ջեքին հաշվետվությունում գրել, որ հիվանդին անհնար էր փրկել, սակայն շուտով այդ դեպքի համար կանչած հանձնաժողովում Ջեքը պատմում է իրականությունը, և Քրիսթիանին վռնդում են։ Օդանավակայանի բառում Քրիսթիանը հանդիպում է Անա Լյուսիային։ Նրանք միասին Ավստրալիա են մեկնում, որտեղ Շեփարդը ցանկանում է խոսել դստեր հետ, սակայն Լինդսին նրան չի թողնում ներս մտնել, և հատկապես այն պատճառով, որ Քրիսթիանը երեկոյան էր եկել։ Նա բաժանվում է Անա Լուսիայի հետ և գնում է բառ, որտեղ խմում է Սոյերի հետ։ Նա շատ է փոշմանում, որ չի կարող զանգել տղային և ներողություն խնդրրել, և հպարտանում է Ջեքի անկեղծությամբ։
Կղզում
Աղետից հետո Ջեքը ԱԴ-ին տեսնում է կղզում։ Նրան հետևելով Ջեքը մի քարանձավ է տեսնում, որտեղ քաղցրահամ ջուր կար։ Նա այդտեղ գերեզմանոց է գտնում, սակայն Արիսթիանի մարմինը դրա մեջ չէր (կարծես թե ԱԴը վերցրել էր այն, որպեսզի պաշտպաներ հուղարկավորումից։ Եթե Ջեքը գտներ Քրիսթիանին, կթաղեր նրան, և ԱԴը կրկին կփակվեր թաղվածի մարմնում)։
Այն մոբիզոդում «Որտեղ ամեն ինչ սկսվում էր» Վինսենթը (Ուոլթի շունը) ինքնաթիռի անկումից հետո տեսնում է Քրիսթիանին ջոնգլիներում։ Նա ասում է, որ շունը պետք է արթնացնի Ջեքին։
Հյորլին, անցնելով Ջեյքոբի տնակի կողքով (որը իրականում Ադի տունն է հանդիսանում), մեջն է նայում և տեսնում է ԱԴին Քրիսթիանի կերպարով ճոճաթոռի վրա ճոճվելիս։
Երեկոյան ճամբար վերադառնալու ժամանակ Քլերը տեսավ Ահարոնին Քրիսթիանի ձեռքերում։ Ավելի ուշ Սեյերը նկատեց, որ Քլերը անհայտացել է։ Երբ Լոկկը եկավ տնակ որպեսզի խոսի Ջեյքոբի հետ, այնտեղ Քրիսթիանին հանդիպեց։ «Դուք Ջեյքո՞բն եք» հարցից հետո Քրիսթիանը պատասխանեց. «Ո՛չ, սակայն կարող եմ նրա անունից խոսել»։ Քրիսթիանը ասաց Լոկկին տեղափոխել Կղզին։
Մայքլ Դոուսոնը նավի վրա տեսնում է Քրիսթիանին, Փորձելով վնասազերծել ռումբը։ Քրիսթիանը ասում է «Դու կարող ես գնալ»։ Ավելի ուշ նավը պայթում է, և Մայքլը մահանում է։
Փորձելով կանգնեցնել կղզու ցատկերը ժամանակի մեջ, Լոկկը իջեցնում է այն «Խոլորձ» կայարանի ներքևի մասում, հերթական թռիչքը նրան թակարդի մեջ գցեց։ Ներքև ընկնելով Լոկկը ջարդում է ոտքը։
Քրիսթիանը հանդիպում է Լոկկին ստորգետնյա քարանձավում։ Եվ հիշեցնում է, որ ինքը նրան էր խնդրել տեղափոխել կղզին, ինչը պետք էր փրկել, սակայն նրա փոխարեն Բենը տեղափոխեց այն։ Դրանից ոչ մի լավ բան դուրս չեկավ։
Քրիսթիանը հաստատեց Ռիչարդի խոսքերը այն մասին, որ Լոկը կմահանա այն ժամանակ, երբ փորձի համոզել Օշեանիկի վեցյակին Կղզի վերադառնալ։ Լոկկը ասել է, որ պատրաստ է զոհաբերել իրեն և օգնություն խնդրեց, որպեսզի կանգնի, սակայն Քրիսթիանը ասաց, որ ինքը չի կարող օգնել նրան։ Լոկկը ինչ որ ձև կանգնեց և սկսեց պտտել անիվը բոցավառումից մեկ վայրկյան առաջ, Քրիսթիանը խնդրեց Լոկկիին բարև փոխանցել որդուն։ Լոկկը գոռաց «Ո՞վ է քո որդին», սակայն անհայտացավ մինչև Ջեքը կպատասխաներ։ Լոկկը հասկացավ, որ Քրիսթիանի որդին Ջեքն է, և բարև փոխանցեց նրան։ Հինգերորդ եթերաշրջանի վերջում հայտնի է դառնում, որ Լոկկի մարմինը, սակայն ավելի շուտ Քրիսիանի մարմինը հնարավոր է կառավարում էր Սևազգեստ մարդը։
The Last Recruit սերիայում Ջեյքոբի անտիպոդը խոստովանում է Ջեքին, որ դա ինքն էր եկել նրա մոտ իր հոր կերպարով։
Ալբերտո Ջիլարդինո
Ալբերտո Ջիլարդինո (իտալ. Alberto Gilardino, ), իտալացի ֆուտբոլիստ։ Ներկայումս հանդես է գալիս Սպեցիայում։ Խաղում է հարձակվողի դիրքում ։ 2006 թվականի աշխարհի չեմպիոն Իտալիայի հավաքականի կազմում։
Ջիլարդինոն իր կարյերայի ընթացքում խաղացել է տարբեր իտալական ակումբներում։ Նա առաջին անգամ նկատվեց Պարմայում, շնորհիվ իր մշտական գոլ խփելուն, ինչը նրան բերեց Սերիա A-ի տարվա լավագույն երիտասարդ ֆուտբոլիստի մրցանակը 2004 թվականին, որին հետևեցին Սերիա A-ի տարվա լավագույն ֆուտբոլիստի և Սերիա A-ի տարվա լավագույն իտալացի ֆուտբոլիստի մրցանակները 2005 թվականին, ինչպես նաև տեղափոխությունը Միլան։ Միլանի հետ Ջիլարդինոն հաղթել է 2006-07 մրցաշրջանում Չեմպիոնների լիգան, 2007 թվականի ՈՒԵՖԱ Սուպեր գավաթը և 2007 թվականի ֆուտբոլի աշխարհի ակումբային առաջնությունը։ Ինչպես նաև, Ջիլարդինոն խաղացել է չինական Գուանչժոու Էվերգրանդ թիմում, որի հետ հաղթել է 2014 թվականի Չինաստանի Սուպեր Լիգան։
Ջիլարդինոն ներկայացրել է Իտալիան մինչև 15, մինչև 18, մինչև 20, մինչև 21 և ազգային հավաքականներում։ Ջիլարդինոն Իտալիայի հավաքականում էր, երբ նրանք հաղթեցին 2004 թվականի մինչև 21 տարեկանների Եվրոպայի առաջնությունը, որում նա դառավ առաջնության լավագույն ռմբարկու։ Ինչպես նաև նա հռչակվել էր առաջնության լավագույն ֆուտբոլիստ։ Այդ տարի նա նաև բրոնզե մեդալ հաղթեց 2004 թվականի Ամառային Օլիմպիական խաղերում։ Ջիլարդինոն Իտալիայի մինչև 21 տարեկանների հավաքականի լավագույն ռմբարկուն է՝ խփված 19 գոլերով 30 խաղերում։ Իտալիայի ազգային հավաքականի հետ հաղթել է 2006 թվականի աշխարհի առաջնությունը, մասնակցել է 2009 թվականի Կոնֆեդերացիաների գավաթին, 2010 թվականի աշխարհի առաջնությանը և 2013 թվականի Կոնֆեդերացիաների գավաթին, որտեղ բրոնզե մեդալ է նվաճել։
Ակումբային կարիերա
Ջիլարդինոն սկսեց իր կարիերան Պյաչենզայում 1999-2000 մրցաշրջանում։ Այդ մրցաշրջանում նա անցկացրեց 17 խաղ, խփելով 3 գոլ։ Հաջորդ մրցաշրջանում տեղափոխվեց Վերոնա, որը գնեց նրան 5 միլիոն եվրոյի դիմաց ։ Այստեղ նա անցկացրեց 2 մրցաշրջան` անցկացնելով 39 խաղ և խփելով 5 գոլ։
Միջազգային ասպարեզում նրա կարիերան սկսվեց 2002 թվականին, երբ նա տեղափոխվեց Պարմա 12 միլիոնի դիմաց, Վերոնայի նախկին մարզիչ Չեզարե Պրանդելլիի խնդրանքով։ Ջիլարդինոն խփեց 5 գոլ իր առաջին մրցաշրջանում Պարմայի կազմում և 23՝ երկրորդ։ Սա դարձրեց նրան 2003-04 մրցաշրջանի Իտալիայի առաջնության երկրորդ լավագույն ռմբարկու։ Հաջորդ մրցաշրջանում նա կրկնեց իր արդյունքը, նորից խփելով 23 գոլ։ Ընդհանուր նա խփեց 50 գոլ Պարմայի կազմում անցկացրած 96 խաղերում։
2005 թվականի հուլիսի 17-ին Ջիլարդինոն տեղափոխվեց Միլան 24 միլիոն եվրոյի դիմաց ։ Միլանի կազմում նա խփեց 17 գոլ առաջնությունում, բայց չկարողացավ խփել ոչ մի գոլ Չեմպիոնների Լիգայի 12 խաղերում ։ Հաջորդ մրցաշրջանում Չեմպիոնների Լիգայում նա կրկին լավ ելույթ չունեցավ, խփելով 2 գոլ։ Բայցևայնպես, գոլերից մեկը օգնեց Միլանին Մանչեսթեր Յունայթեդի դեմ կիսաեզրափակչի պատասխան խաղում, որն ավարտվեց 3:0, ինչը թույլ տվեց Միլանին անցնել եզրափակիչ՝ Լիվերպուլի հետ։ Այս խաղում նա խաղաց ընդամենը 2 րոպե, փոխարինելով Ֆիլիպպո Ինձագիին, ով խփելով խաղի վերջին գոլը, սահմանեց խաղի հաշիվը՝ 2:1 օգուտ Միլանի։ 2006-07 մրցաշրջանում դարձավ Միլանի լավագույն ռմբարկուն՝ խփելով 12 գոլ։
2008 թվականի մայիսի 28-ին Ջիլարդինոն տեղափոխվեց Ֆիորենտինա 15 միլիոնի դիմաց ։ Ֆիորենտինայի գլխավոր մարզիչ Չեզարե Պրանդելլիի հետ Ջիլարդինոն արդեն աշխատել էր Պարմայում։ Ֆիորենտինայի կազմում առաջին գոլը Ջիլարդինոն խփեց 2008-09 մրցաշրջանում Չեմպիոնների Լիգայի որակավորման երրորդ փուլում Սլավիայի դեմ։ Օգոստոսի 31-ին Ջիլարդինոն առաջին խաղն անցկացրեց նոր թիմի կազմում Յուվենտուսի դեմ խաղում, խփելով գոլ 89-րդ րոպեին՝ ոչ-ոքի կորզելով 1-1։ 2008-09 մրցաշրջանում Ջիլարդինոն խփեց 19 գոլ Սերիա A-ում, նվաճելով Ֆիորենտինայի ֆաների սերը։ Ֆիորենտինայում նա անցկացրեց 4 մրցաշրջան, խփելով 48 գոլ։ 2015 թվականի հունվարի 26-ին Ջիլարդինոն վարձավճարով վերադարձավ Ֆիորենտինա չինական Գուանչժոու Էվերգրանդից ։
2012 թվականի հունվարի 4-ին 4.5 տարվա պայմանագիր կնքեց Ջենոայի հետ ։ Այն կես տարվա ընթացքում, որ նա անցկացրեց Ջենոայում, Ջիլարդինոն անցկացրեց 14 խաղ և խփեց 4 գոլ:2012 թվականի օգոստոսի 31-ին ֆուտբոլիստը վարձավճարով տեղափոխվեց Բոլոնյա ։ Այստեղ նա անցկացրեց 36 խաղ և խփեց 13 գնդակ, ապա վերադարձավ Ջենոա, որտեղ անցկացրեց ևս 36 խաղ և խփեց 15 գոլ։
2015 թվականի օգոստոսի 27-ին Ջիլարդինոն տեղափոխվեց Պալերմո, իսկ 2016 թվականի հուլիսի 7-ին՝ Էմպոլի ։
2017 թվականի հունվարի 9-ին նա պայմանագիր կնքեց Պեսկարայի հետ ։
Միջազգային կարիերա
Ջիլարդինոն խաղացել է Իտալիայի օլիմպիական հավաքականի կազմում 2004 թվականի Աթենքի Օլիմպիական խաղերում և հաղթել բրոնզե մեդալ։ Ինչպես նաև նույն տարում հավաքականի հետ հաղթել է Եվրոպայի երիտասարդական առաջնությունը։
Ջիլարդինոն մասնակցել է 2006 թվականի Աշխարհի առաջնությանը։ Նա մասնակցեց առաջին 2 խաղերին՝ խփելով 1 գնդակ ԱՄՆ-ի հավաքականին և փոխարինման դուրս եկավ կիսաեզրափակչի Գերմանիայի դեմ հանդիպմանը՝ ավելացրած ժամանակում խփելով 1 գոլ և տալով գոլային փոխանցում Ալեսանդրո Դել Պիեռոյին, ով խփեց վերջին գոլը՝ 2-0: Իտալիան այդ տարի հաղթեց Աշխարհի առաջնությունը։
2007 թվականի հոկտեմբերի 17-ին Ջիլարդինոն վերցրեց ավագի փողկապը Դանիելե Դե Ռոսսիից, երբ նրան փոխարինեցին ՀԱՀ-ի դեմ հանդիպման ժամանակ, որն ավարտվեց Իտալիայի հաղթանակով՝ 2-0: Նա վերադարձավ 2008 թվականի օգոստոսի 20-ին Ավստրիայի դեմ ընկերական հանդիպման ժամանակ, որն ավարտվեց 2-2, իսկ 2 գոլերն էլ խփեց Ջիլարդինոն։ 2009 թվականի հունիսին Մարսելո Լիպպին հրավիրեց Ջիլարդինոյին մասնակցելու 2009 թվականի Կոնֆեդերացիայի գավաթին։ Ջիլարդինոն մասնակցեց Նոր Զելանդիայի դեմ ընկերական խաղին, խփելով 2 գնդակ և ցուցադրելով հիանալի խաղ։
2009 թվականի հոկտեմբերի 14-ին, 2010 թվականի աշխարհի առաջնության որակավորման փուլում, Ջիլարդինոն 3 գոլ խփեց Կիպրոսի դարպասը 12 րոպեիվա ընթացքում (78-90), հաշիվը 2-0 օգուտ Կիպրոսից դարձնելով 2-3 օգուտ Իտալիայի։
Անձնական կյանք
2009 թվականի հուլիսի 5-ին Ջիլարդինոն ամուսնացավ Էրիս Բրեգոլիի հետ։ Նրանք ունեն երեք երեխա՝ Ջինեվրան (ծնվ. 02.03.2008), Ջեմման (ծնվ. 19.03.2011) և Ջուլիան (ծնվ. 04.09.2012):
Ակումբային
Միլան Գուանչժոու Էվերգրանդ
Միջազգային
Իտալիայի երիտասարդական հավաքական Իտալիայի ազգային հավաքական
Արտաքին հղումներ
Կատեգորիա:Իտալիայի հավաքականի ֆուտբոլիստներ Կատեգորիա:Իտալացի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պարմայի ֆուտբոլիստներ Կատեգորիա:Միլանի ֆուտբոլիստներ Կատեգորիա:Պալերմոյի ֆուտբոլիստներ Կատեգորիա:2004 թվականի Ամառային օլիմպիական խաղերի բրոնզե մեդալակիրներ
Լեոնիդ Դյակով
Леонид Владимирович Дьяков (Леонид Владимирович Дьяков, ), խորհրդային ռուս բանաստեղծ, ԽՍՀՄ Գրողների միության, Ռուսաստանի գրողների միության (1988) անդամ։
Կենսագրություն
Լեոնիդ Դյակովը ծնվել է 1932 թվականին Ռոստովի մարզի Ազովի շրջանի Ռոգոժկինո խուտորում` ձկնորսի ընտանիքում։ Հայրենական մեծ պատերազմի տարիներին աշխատել է Բուդենովի անվան (այժմ` «Խաղաղ Դոն») ձկնորսական կոլտնտեսությունում։ Պատերազմի ավարտից հետո Ռոգոժկինոյում ավարտել է դպրոցը, այնուհետև` Ձկնորսական ինստիտուտը։ Աշխատել է ձկնարդյունաբերության ոլորտում։ 20-րդ դարի 70-ական թվականներից գրել է բանաստեղծություններ։ 1988 թվականից դարձել է ԽՍՀՄ գրողների միության, ապա` Ռուսաստանի գրողների միության անդամ։
Մահացել է 2017 թվականի փետրվարի 5-ին Դոնի Ռոստովում։
Ստեղծագործական ուղի
Բանաստեղծություններ գրել է երիտասարդ տարիքում։ Բանաստեղծությունների թեման եղել է Դոնի բնությունը, նրա գետերը, տափաստանները, եղանակները, հայրենի ֆերմերները ։ 1970-ական թվականներին լրջորեն զբաղվել է պոեզիայով։ Այդ որոշման վրա իրենց ազդեցությունն են ունեցել բանաստեղծներ Դանիիլ Դոլինսկին, Վլադիմիր Ֆիրսովը, Ալեքսանդր Ռոգաչևը, Նիկոլայ Սկրեբովը, Անատոլի Գրիցենկոն, արձակագիր Ալեքսեյ Կորկիշենկոն։
Բանաստեղծի առաջին հրատարակությունները հայտնվել են «Գիշերային Ռոստով», « «Մուրճ», «Կոմսոմոլեց», «Գրական թերթ», «Դոն», «Վերելք», «Երիտասարդ գվարդիա», «Մոսկվա», «Բարեկամություն» մոսկովյան թերթերում ու ամսագրերում։ Հրատարակվել է բուլղարական թերթերում։
Նրա առաջին գիրքը` «Սպիտակավուն տարափ», հրատարակվել է Ռոստիզդատում 1979 թվականին։ Այնուհետև գրքերը տպագրվել են ռոստովյան և մոսկովյան հրատարակչություններում` «Երդվում եմ Դոն», «Русые вербы», «Սիրո ամառ», «Լիրիկա» և այլն։ 1988 թվականին, երբ հրատարակվեց Դյակովի երրորդ գիրքը, նա անդամագրվեց ԽՍՀՄ գրողների միությանը։
Արտաքին հղումներ
Կատեգորիա:Ռուս գրողներ Կատեգորիա:Ռուս բանաստեղծներ Կատեգորիա:ԽՍՀՄ գրողների միության անդամներ Կատեգորիա:Ռուսաստանի գրողների միության անդամներ
Սեղանասար (համաստեղություն)
Սեղանասար (լատ․ Mensa), համաստեղություն Հարավային բևեռի շրջակայքում։ Գտնվում է Ոսկե ձկնիկ, Հարավային Հիդրա, Օկտանտ, Քամելեոն և Թռչող ձուկ համաստեղությունների միջև։ Հայաստանի տարածքից չի երևում։
Սասունցի Դավիթ (կտավ)
«Սասունցի Դավիթ», ՀԽՍՀ ժողովրդական նկարիչ, գեղարվեստի և գրաֆիկայի վարպետ Հակոբ Կոջոյանի 1922 թվականին ստեղծած կտավը։ Գտնվում է Հայաստանի ազգային պատկերասրահի ֆոնդապահոցում։
Պատմություն
1922 թվականին Խորհրդային Հայաստանի կառավարության հրավերով Հակոբ Կոջոյանը վերադարձել է Երևան և մասնակցել Հայաստանի Խորհրդային հանրապետության մշակույթի կառուցման գործին։ Կոջոյանի 1920-ական թվականների արվեստն աչքի է ընկնում բացառիկ բազմակողմանիությամբ։ Զբաղվելով հաստոցային գրաֆիկայով` միաժամանակ նա աշխատել է խորհրդային առաջին հանդեսների և գրքերի ձևավորման վրա, դիմել փայտափորագրության տեխնիկային։ Բնանկարային ժանրի գունանկարչական կտավների հետ մեկտեղ այս շրջանում Կոջոյանն անդրադարձել է պատմա-հեղափոխական թեմայի մշակմանը։ «Սասունցի Դավիթ» գրաֆիկական կոմպոզիցիան համարվում է 1920-ական թվականների լավագույն և բարդ գործերից և աչքի է ընկնում համակարգի գեղարվեստական ամբողջականությամբ ։
Նկարագրություն
«Սասունցի Դավիթ» կոմպոզիցիայի կենտրոնում Դավթի կերպարն է Քուռկիկ Ջալալիի վրա, Թուր-Կեծակին ձեռքին։ Շուրջը պատկերված են էպոսի երրորդ ճյուղի թեմաներով նկարազարդումները` գառնարած Դավթի մանկությունը, Կոզբադնին պատժելու տեսարանը, հաշվեհարդարը Մսրա Մելիքի հետ։ Երկրորդ շարքում Սասնա ամրոցի պարիսպներն են, Մարութա վանքը, առանձին հերոսների կերպարներ ու դրվագավոր գլխազարդեր, որոնք ստեղծված են պաստոզային մեղմ գամմայով, մինչդեռ պատկերների հիմնական գոտում յուրաքանչյուր մանրամաս ներկայացված է արտահայտչորեն ու ցայտուն։
Տվյալներ
Նկարն ունի 47 սմ բարձրություն, 58 սմ լայնություն, նյութը՝ թուղթ, ստվարաթուղթ, ջրաներկ, տուշ, բրոնզաներկ։
Արտաքին հղումներ
Կատեգորիա:Հայաստանի ազգային պատկերասրահի նկարներ Կատեգորիա:Հակոբ Կոջոյանի նկարներ Կատեգորիա:1922 նկարներ
Հովակիմ Խոնդկարյան
Հովակիմ Ավետի Խոնդկարյան, հայ բժիշկ, նյարդախտաբան։ Բժշկական գիտությունների դոկտոր, պրոֆեսոր։
Կենսագրություն
Հովակիմ Խոնդկարյանը ծնվել է 1900 թվականին, Մոխրաթաղ գյուղում (ԼՂՀ Մարտակերտի շրջան)։ 1927 թվականին ավարտել է Մոսկվայի պետական համալսարանի բժշկական ֆակուլտետը։ 1937-1941 թվականներին՝ Սեմաշկոյի անվան կենտրոնական կլինիկական հիվանդանոցի նյարդաբան, 1941-1945 թվականներին աշխատել է էվակոհոսպիտալում, 1945-1956 թվականներին՝ ԽՍՀՄ հաղորդակցության ճանապարհների նախարարության կենտրոնական կլինիկական հիվանդանոցի վարիչ, ապա՝ գիտական ղեկավար, 1956 թվականից՝ ԽՍՀՄ բժշկական գիտությունների ակադեմիայի Նյարդաբանության գիտահետազոտական ինստիտուտի նյարդային վարակների կլինիկական բաժանմունքների վարիչ ։
Հեղինակ է մի շարք գիտական աշխատությունների, որից 6-ը մենագրություն։
Հովակիմ Խոնդկարյանը մահացել է 1986 թվականին, Մոսկվայում։ Թաղված է Դոնսկոյի վանքի գերեզմանատանը (Մոսկվա) ։
Գրականություն
Айриян А. П. Армянские учёные-медики. - Ер., 1998 - 276 с.
Ծանոթագրություններ
Կատեգորիա:Հայ բժիշկներ Կատեգորիա:Հայ նյարդախտաբաններ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Մոսկվայի պետական համալսարանի շրջանավարտներ
Կիսաանապատային բուսականություն
Կիսաանապատային բուսականություն, Արարատյան գոգավորության, նաև Զանգեզուրի, Մեղրիի ու Վայքի լեռնաշղթաների վրա (600-1500 մ բարձրություններում) գտնվող գրեթե բոլոր չոր, անջրդի հողատարածքները՝ ղռերը, ծածկված են կիսաանապատային բուսականությամբ։ Քարքարոտ կիսաանապատների ամենախոշոր զանգվածները Արագածոտնի, Արմավիրի և Արարատի մարզերում և այլն։ Ի տարբերություն անապատների՝ այստեղ բուսական համակեցությունում զգալի տոկոս են կազմում էֆեմեր ճիմ առաջացնող դաշտավլուկազգիները (անապատասեր, ցորնուկ, այծակն, դաշտավլուկ և այլն)։
Հայաստանի կիսաանապատային բույսեր
Հայաստանի կիսաանապատային բուսականության տիրապետող բույսերն են հոտավետ օշինդրը, Կապար Փշոտ Գազ տարօրինակ Կնճիթաթերթիկ գոգավոր Սիզախոտ Նշենի Ֆենցլի կոխիան, նոնեան, լերդախոտը, բորբոսատեսուկը, դաշտավլուկը, կապարը, հազարատերևուկը, որոնք երբեմն առաջացնում են ինքնուրույն բուսականություն, համակեցություններ։
Օշինդրային կիսաանապատներ
Օշինդրային կիսաանապատների որոշ հատվածներ (Կոտայքի մարզի Հացավան, Գեղադիր և Ողջաբերդ գյուղերի շրջակայքում) իրենց բուսական, ծածկում պարունակում են արտակարգ հետաքրքիր բուսատեսակների (ուրարտական, արարատյան և բեոտական վայրի ցորեններ, Վավիլովի աշորա, վայրի գարի, անքիստ բթաթեփուկ, այծակն) և բազմաթիվ այլ հազվագյուտ խոտաբույսերի (տուրնեֆորտիա, նրբագեղմ հիրիկ, Եղեսպակ և այլն) բնական պոպուլացիաներ։ Հազվագյուտ տեսակները պահպանելու համար 1981 թվականին կազմակերպվել է էրեբունու արգելոցը (տարածքը՝ 89 հեկտար)։ Օշինդրային կիսաանապատները, տարեցտարի կորցնելով իրենց լանդշաֆտային պատկերը, վերածվում են գյուղատնտեսական դաշտերի ու այգիների։
Երևանը շրջապատող կանաչ գոտին, Սարի թաղի, Ծիծեռնակաբերդի, Արզնիի, Ողջաբերդի, Ջրվեժի անտառամշակույթները, Երևանի բուսաբանական և կենդանական, այգիներն ստեղծվել են կիսաանապատային տարածքների իրացման հաշվին։ Սակայն Արագածոտնի և Կոտայքի մարզերում կիսաանապատների մեծ զանգվածներ ցայսօր օգտագործվում են որպես ձմեռային արոտներ, ուտելի (սիբեխ, թրթնջուկ, կապար, խատուտիկ, դանդուռ), դեղատու (անթառամ, առյուծագի, լոշտակ, հազարատերևուկ, սրոհունդ, սպանդ) և բազմաթիվ այլ օգտակար (ներկատու, եթերայուղատու, համեմունքային) բույսերի հավաքման համար։
Պատկերասրահ
Կատեգորիա:Հայաստանի բնություն
Քաղաքացիական ամուսնություն
Քաղաքացիական ամուսնություն, ամուսնություն, որը ձևակերպված է պետական իշխանության մարմիններում (զագսի մարմիններում)։ Իրավաբանական ուժ ունի բացառապես քաղաքացիական ամուսնությունը։ Մի շարք երկրներում պաշտոնապես ճանաչվում է միայն եկեղեցական ամուսնությունը (եկեղեցում գրանցվածը)։ Որոշ երկրներում (Ֆրանսիա, Շվեյցարիա և այլն) քաղաքացիական ամուսնությունը պարտադիր էː Մեծ Բրիտանիայում, ԱՄՆ-ի առանձին նահանգներում և որոշ այլ երկրներում թույլատրվում է և ընդունելի է և քաղաքացիական, և եկեղեցական ամուսնությունը։
Կատեգորիա:Ընտանեկան իրավունք Կատեգորիա:Ընտանիք Կատեգորիա:Ամուսնության տեսակներ
Ամֆիբիա
Ամֆիբիա, մարտական կամ տրանսպորտային մեքենա, որը կարող է շարժվել ինչպես ցամաքով, այնպես էլ ջրով (տանկ, զրահափոխադրիչ, ավտոմոբիլ, ինքնաթիռ)։
Ամֆիբիա տանկ
Տանկ՝ զրահափոխադրիչ ամֆիբիայի լողունակությունն ապահովվում է հերմետացված իրանի անհրաժեշտ ջրատարողությամբ։ Ջրի վրայով շարժվում է թիապտուտակների, թրթուրավոր շղթաների (թրթուրավոր մեքենաևերի համար), ջրացայտի օգնությամբ։
Ինքնաթիռ
Ինքնաթիռ՝ ամֆիբիան թռչող նավակի ձև ունեցող հիդրոինքնաթիռ է, որն ունի նաև ցամաքի վրա վայրէջք կատարելու շասսի։
Օդասահնակ ամֆիբիա
Օդասահնակ ամֆիբիա, որի դահուկներով թափքը փոխարինված է նավակ-դահուկով՝ ոչ միայն ձյան, այլև ջրի ու սառույցի վրայով շարժվելու համար։
Արտաքին հղումներ
Կատեգորիա:Ամենագնացներ Կատեգորիա:Փոխադրամիջոցներ Կատեգորիա:Զրահատեխնիկա
Ուիլյամ Շաթներ
Ուիլյամ Շաթներ (William Shatner, ), կանադացի դերասան և գրող։ Հայտնի է դարձել ամբողջ աշխարհում «Աստղային ճանապարհ» (1966-1969) և «Աստղային ճանապարհ։ Անիմացիոն ֆիլմ» սերիալներում, ինչպես նաև «Աստղային ճանապարհ»-ի հաջորդ յոթ գեղարվեստական ֆիլմերում խաղացած «Էնթերփրայզ» աստղանավի նավապետի՝ Ջեյմս Տիբերի Կիրկայի դերով։ Շաթները գրել է գրքերի շարք, որտեղ պատմել է այն մասին, թե ինչպես է խաղացել իր հերոսի՝ Կիրկի դերը, և ինչ է կատարվել կինոպոեմի նկարահանումների ժամանակ, ինչպես նաև դարձել է մի քանի վեպերի համահեղինակ։ Գրել է գիտաֆանտաստիկ վեպերի շարք, որոնց հիման վրա գրվել է սցենար հեռուստատեսության համար։
1982-1986 թվականներին Շաթները նաև խաղացել է ոստիկանության փորձառու սերժանտի գլխավոր դեր «Թի Ջեյ Հուկեր» սերիալում։ Նա երաժիշտ է, հեղինակ, պրոդյուսեր, ռեժիսոր և հայտնի գովզդող։ 2004-2008 թվականներին «Բոստոնի փաստաբանները» հեռուստատեսային դրամայում խաղացել է փաստաբան Դենի Քրեյնի դերը, որի համար արժանացել է «Էմմի» և «Ոսկե գլոբուս» մրցանակների։ 2009 թվականին Սենթերը հնչունավորել է «Գավոններ» մուլտսերիալի գլխավոր հերոսին՝ Դոնա Սալմոնելա Գավոնին ։
Մանկություն և պատանեկություն
Շաթները ծնվել է Կանադայի Քվեբեք նահանգի Մոնրեալ քաղաքում։ Աննա Շաթների և հագուստ արտադրող Ջոզեֆ Շաթների որդին է ։ Ունի երկու քույր՝ Ջոյ և Ֆարլա ։ Հայրական կողմի պապիկի՝ Վուլֆ Շաթների ազգանունն անգլերեն լեզվով վերաձևակերպվել է որպես Շաթներ ։ Շաթների պապիկն ու տատիկը Ավստրալիայի, Լեհաստանի, Հունգարիայի և Ուկրաինայի հրեա ներգաղթյալներ են, այդ պատճառով նրան դաստիարակել են՝ համաձայն կոնսերվատիվ հուդայականություն կրոնի ։ Նա սովորել է Ուիլինգդոնյան նախնական Նոտր-Դամ-դը-Գրաս դպրոցում և Մոնրեալի Բարոն Բինի, ինչպես նաև Ուեսթ-Հիլի միջնակարգ դպրոցում։ Շաթները Մոնրեալի մանկական թատրոնի շրջանավարտ է ։ ՄաքԳիլի համալսարանում ստացել է բակալավրի կոչում «առևտուր» մասնագիտացմամբ։
Թատրոն, ֆիլմեր և աշխատանք հեռուստատեսությունում
Շաթները սովորել է որպես դասական շեքսպիրյան դերասան և մասնակցել է Օնտարիո նահանգի Ստրատֆորդ քաղաքի շեքսպիրյան փառատոնին։ Ստրատֆորդի փառատոնին խաղացել է շեքսպիրյան մի շարք դերեր․ հայտնի «Էդիպուս արքա» պիեսում Սոֆոկլեսի երկրորդական դերը, որը բեմադրվել է Թայրոն Գաթրիի կողմից, «Հենրի 5-րդ»-ի մեջ Շեքսպիրի և «Տամերլան»-ի մեջ Մարլոյի դերերը։ Որոշ ժամանակ անց Շաթները խաղացել է Բրոդվեյի թատրոնում։ 1954 թվականին «Հաուդի-Դուդի շոուի» կանադական տարբերակում նշանակվել է «ռենջեր Բաբի» դերում ։ Շաթները եղել է Քրիսթոֆեր Պլամերի փոխարինողը, նրանք երկուսն էլ խաղացել են երկու հակառակորդների գլխավոր դերեր «Աստղային ճանապարհ 6։ Փակ երկիրը» ֆիլմում։
Չնայած նրան, որ նրա պաշտոնական առաջնելույթը կինոյում կայացել է 1951 թվականին «The Butler’s Night Off» ֆիլմով, իր առաջին Ալյոշա Կարամազովի դերը Շաթները խաղացել է 1958 թվականին «Կարամազով եղբայրներ» ֆիլմում՝ Յուլ Բրիների հետ միասին։ 1959 թվականին Բրոդվեյի թատրոնի «Սյուզ Վոնգի աշխարհը» ներկայացման մեջ նրա աշխատանքը Լոմաքսի դերի վրա արժանացել է դրական արձագանքների։ 1960 թվականին Շաթները Մաքլեյն Բարթոնի հետ միասին խաղացել է Ուեյն Գորեմի դերը «Օրենքից դուրս» հեռուստասերիալի երկու էպիզոդներում։ 1961 թվականին խաղացել է «Կրակոց մթության մեջ» բրոդվեյան պիեսում Ջուլի Հարիսի հետ միասին, որի ռեժիսորն էր Հարոլդ Կլերմենը։
1962 թվականին Շեթները գլխավոր դեր է խաղացել Ռոջեր Կորմանի «Զավթիչ» ֆիլմում։ Նա նաև նկարահանվել Է Սթենլի Կրամերի «Նյուրնբերգյան դատավարություն» ֆիլմում և «Մթնշաղ գոտի» գիտաֆանտաստիկ սերիալի երկու էպիզոդներում՝ «Nick of Time» և« Nightmare at 20,000 Feet»: 1963/1964 թվականի եթերաշրջանում Շեթները հայտնվել է երկու սերիալների էպիզոդներում՝ Չենինգ և Հնարավորի «Սահմաններից դուրս» («Սառը ձեռքեր, ջերմ սիրտ»)։ 1963 թվականին նա գլխավոր դեր է խաղացել «Զինվոր» (Ընտանեկան թատրոն) ֆիլմում, ինչպես նաև «Սաղմոսներ» սերիալի մի քանի ծրագրերում։ 1964 թվականին Շեթները, որպես «հրավիրված աստղ», գլխավոր դեր է խաղացել «Լրագրող» հեռուստասերիալի «He Stuck in His Thumb» սերիայում։
Շեթները, որպես հրավիրված աստղ, նկարահանվել է «The Man from U.N.C.L.E.» հեռուստասերիալի իններորդ էպիզոդում Լեոնարդ Նիմոյի հետ, որի հետ նա շուտով նկարահանվել է «Աստղային ճանապարհ» սերիալում։ 1965 թվականին Շեթները գլխավոր դեր է խաղացել «Մարդկանց համար» դրամայում՝ շրջանային դատախազի օգնականի՝ երկրորդ պլանի դերասանուհի Ջեսիկա Ուոլթերի հետ (13 էպիզոդ)։ 1965 թվականին նա գլխավոր դեր է խաղացել «Չար ոգի» գոթական վեպի հիման վրա նկարահանված ֆիլմում, որը երկրորդ լիամետրաժ ֆիլմն է, որում բոլոր երկխոսություններն արտաբերվում էին էսպերանտո արհեստական լեզվով։
Անձնական կյանք
Ուիլյամի առաջին երկու ամուսնությունները՝ Գլորիա Ռենդի (նրանից ունի երեք դուստր) և Մարսի Լաֆերտի Շեթների հետ, ավարտվել են ամուսնալուծություններով։ Նրա երրորդ կինը՝ Ներին Քիդը, մահացել է։ Այժմ ամուսնացած է չորրորդ անգամ՝ Էլիզաբեթ Մարտինի հետ։
Արտաքին հղումներ
Կատեգորիա:Կանադացի դերասաններ Կատեգորիա:«Էմմի» մրցանակի դափնեկիրներ Կատեգորիա:Կանադացի կինոռեժիսորներ Կատեգորիա:Աստղային ճանապարհ Կատեգորիա:«Ոսկե գլոբուս» մրցանակի դափնեկիրներ Կատեգորիա:Կանադացի կինոդերասաններ Կատեգորիա:Կանադացի գրողներ Կատեգորիա:Կանադացի հեռուստատեսային դերասաններ Կատեգորիա:Հոլիվուդյան փառքի ծառուղի Կատեգորիա:«Ոսկե ազնվամորի» մրցանակի դափնեկիրներ Կատեգորիա:Կանադացի սցենարիստներ Կատեգորիա:20-րդ դարի գրողներ Կատեգորիա:Բուսակերներ Կատեգորիա:Սցենարիստներ այբբենական կարգով Կատեգորիա:Գրողներ այբբենական կարգով Կատեգորիա:Կինոռեժիսորներ այբբենական կարգով Կատեգորիա:21-րդ դարի կինոռեժիսորներ Կատեգորիա:Կանադացի երգիչներ Կատեգորիա:Կանադացի երաժիշտներ
Ռոնժեր
Ռոնժեր (Rongères), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Վարեն սյուր Ալյե կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03215։
Բնակչություն
Համայնքի բնակչությունը 2008 թվականին կազմում էր 551 մարդ։
Տնտեսություն
2007 թվականի տվյալներով 359 աշխատունակ տարիքի մարդկանցից (15-64 տարեկան) 258-ը տնտեսապես ակտիվ էին, 101-ը անգործունակ (ակտիվության ցուցանիշը 71,9 %, 1999 թվականին եղել է՝ 65,2 %)։ 258 աշխատունակ բնակիչներից 246-ը աշխատում էին (135 տղամարդ և 111 կին), անաշխատանք էին 12-ը (6 տղամարդ և 6 կին)։ 101 անգործունակ մարդկանցից 31-ը աշակերտներ կամ ուսանողներ են, 34-ը թոշակառու, 36-ը անաշխատունակ էին այլ պատճառներով ։
ԱՊՕԷԼ ՖԱ
ԱՊՕԷԼ, ֆուտբոլային ակումբ Նիկոսիայից, Կիպրոս։ ԱՊՕԷԼ-ը Կիպրոսի ամենահաջողակ ֆուտբոլային ակումբն է։ Նրանք 28 անգամ հաղթել են Կիպրոսի առաջնությունը, 21 անգամ՝ Կիպրոսի գավաթը և 13 անգամ՝ Կիպրոսի սուպերգավաթը  ։
ԱՊՕԷԼ-ը միակ կիպրոսական թիմն է, որ երբևէ մասնակցել է Չեմպիոնների Լիգայի կամ Եվրոպայի Լիգայի խմբային փուլին։ 2011-2012 մրցաշրջանում ԱՊՕԷԼ-ը հաղթահարեց Չեմպիոնների Լիգայի խմբային փուլի արգելքը։ 1/8 եզրափակչում հաղթեց Լիոնին, սակայն քառորդ եզրափակչում պարտվեց Ռեալ Մադրիդին։ Սա նրանց լավագույն արդյունքն է եվրոպական առաջնություններում։
Արտաքին հղումներ
Կատեգորիա:Կիպրոսի ֆուտբոլային ակումբներ
Արամ Կարակոզով
Արամ Գրիգորի Կարակոզով, ավիացիոն և տիեզերական բժշկագիտության բնագավառի գիտնական։ Բժշկական գիտությունների դոկտոր (2002), պրոֆեսոր։ Բժշկական ծառայության գնդապետ։
Կենսագրություն
Արամ Կարակոզովը ծնվել է 1968 թվականի հունվարի 3-ին Կիրովաբադ (Գանձակ) քաղաքում։ 1991 թվականին ավարտել է ԽՍՀՄ Կիրովի ռազմաօդային ուժերի ռազմաբժշկական ակադեմիան (օդուժի համար բժիշկների պատրաստման ֆակուլտետ)։ 1999 թվականից աշխատել է Ներքին բժշկության և գաստրոէնտերոլոգիայի կանխարգելման բաժնում, Մոսկվայում աշխատում է որպես թերապևտ   ։
Ուսումնասիրել է օդային թռիչքների գործոնների ազդեցությունը օդաչուների սիրտանոթային համակարգի վրա, բացահայտել զարկերակային գերճնշման սկզբնական ձևերի ընթացքի առանձնահատկությունները թռիչքային անձնակազմի վրա։ Առաջինն է օգտագործել զարկերակային ճնշման ստատոէրգոմետրիայի և համակարգված վերահսկման զուգակցված եղանակը, մշակել սիրտանոթային համակարգի հիվանդությամբ տառապող օդաչուների ֆունկցիոնալ վիճակի ախտորոշման եղանակ։ Մասնակցել է տիեզերքից վերադարձող տիեզերագնացների բժշկական սպասարկմանը։ Հեղինակ է մենագրությունների և ուսումնամեթոդական ձեռնարկների։
Ծանոթագրություններ
Կատեգորիա:Խորհրդային գիտնականներ Կատեգորիա:Բժշկական գիտությունների դոկտորներ Կատեգորիա:Պրոֆեսորներ Կատեգորիա:Բժշկական ծառայության գնդապետներ
Վիտալի Վիզավեր
Վիտալի Յուրևիչ Վիզավեր, ուկրաինացի ֆուտբոլիստ, պաշտպան։
Նրա առաջին պրոֆեսիոնալ ակումբը դարձել է կիևյան ԲԿՄԱ-2-ը, որը հանդես էր գալիս Ուկրաինայի ֆուտբոլի Առաջին լիգայում։ 1998 թվականին խաղացել է «Ռիգոնդուի» կազմում։ Ավելի ուշ շուրջ երեք տարի հանդես է եկել հայկական «Տիտան» ակումբի կազմում։ 2003 թվականին ոչ այնքան երկար ժամանակ հանդես է եկել «Վոլգար-Գազպրոմի» կազմում, ինչից հետո տեղափոխվել է իվանոֆրանկովսկյան «Սպարտակ»։ 2005 թվականին համալրել է «Ղրիմտեպլիցա» ակումբի կազմը, որտեղ դարձել է թիմի առաջատարներից մեկը։ Այս թիմի կազմում նա անցկացրել է 7 մրցաշրջան։ Այդ թիմի հետ ունեցած պայմանագրի ժամկետի լրանալուն պես տեղափոխվել է Կրամատորսկի «Ավանգարդ»։
Կենսագրություն
Վիտալի Վիզավերը ծնվել է 1978 թվականի դեկտեմբերի 22-ին Խերսոնի մարզում, որտեղ և ծնվել են նրա ծնողները և ապրում են մինչև հիմա ։ Վիզավերը սկսել է զբաղվել ֆուտբոլով հենց այստեղ, այնուհետև տեղափոխվել է Կիև ։ Այնտեղ նա շարունակում է զբաղվել ֆուտբոլով Ֆիզիկուլտուրայի հանրապետական բարձրագույն ուսումնարանում ։
Կարիերայի սկիզբ (1996-1998)
1998 թվականի սկզբում Վիտալին համալրում է «Ռիգոնդու» ակումբի կազմը, որը ներկայումս կրում է «Ռոս» անունը։ Այդ ակումբը հանդես էր գալիս Ուկրաինայի երկրորդ լիգայում։ 1998 թվականի ապրիլի 1-ին Վիզավերը նշում է իր նորամուտը «ՍԿ Օդեսսա» ֆուտբոլային ակումբի դեմ կայացած արտագնա խաղի ժամանակ։ «Ռիգոնդուի» կազմում Վիտալին անցկացնում է ընդամենը կես տարի։ Մրցաշրջանի երկրորդ կեսի տվյալներով Վիզավերը անցկացրել էր 15 հանդիպում և դարձել էր 1 գոլի հեղինակ։ Այդ ընթացքում նա հասցրել էր դառնալ թիմի հիմնական կազմի լիակատար անդամներից մեկը։ Հաջորդ` 1998-99 թվականների մրցաշրջանի սկզբում «Ռիգոնդուի» կազմում Վիտալին Առաջին լիգայի շրջանակներում մասնակցում է չորս հանդիպման։ Ընդհանուր հաշվարկով Վիտալի Վիզավերը այս ակումբի կազմում ունի անցկացրած 19 խաղ և հեղինական մեկ գոլ. բոլոր հանդիպումներին ֆուտբոլիստը մասնակցել էր ամբողջությամբ՝ առանց փոխարինվելու կամ փոխարինում կատարելու։
«Տիտան» (Արմյանսկ)
1999 թվականի գարնանը Վիտալին համալրում է Երկրորդ լիգայում հանդես եկող հայկական «Տիտան» ֆուտբոլային ակումբի կազմը։ 1999 թվականին նա նշում է իր նորամուտը այդ թիմի կազմում՝ «Պորտովիկա» ակումբի դեմ կայացած խաղում. Վիզավերը այդ խաղը սկսում է թիմի մեկնարկային կազմի հետ միասին, սակայն հանդիպման 67-րդ րոպեին փոխարինվում և լքում է խաղադաշտը։ 1998-99 թվականների մրցաշրջանում նա «Տիտանի» կազմում անցկացնում է 7 հանդիպում։ Հաջորդ՝ 1999-00 մրցաշրջանում Վիզավերը Երկրորդ լիգայի շրջանակներում մասնակցում է 22 հանդիպման, իսկ Ուկրաինայի գավաթի խաղարկությունում՝ 3 հանդիպման։
«Ղրիմտեպլիցա»
Հաջորդ՝ 2006-07 մրցաշրջանում «Ղրիմտեպլիցան» Առաջին լիգայում զբաղեցնում է չորրորդ հորիզոնականը։ Վիզավերը մասնակցում է 29 հանդիպման։ Ուկրաինայի գավաթի խաղարկությունում ակումբը հասնում է մինչև 1/8 եզրափակիչ, որտեղ զիջում է «Տավրիա» ակումբին։ Վիզավերը գավաթի խաղարկության շրջանակներում մասնակցություն է ունենում 3 հանդիպման։ 2007 թվականի նոյեմբերին մասնակցում է Ղրիմտեպլիցայի գավաթի խաղարկությանը, որտեղ ակումբի հետ հաղթանակ է տանում։ Այդ մրցաշարի եզրափակչում ակումբը հաղթանակ է տանում «Օլկոմի» դեմ խաղում և ճանաչվում է չեմպիոն ։ 2008 թվականի ձմռանը Վիտալին ակումբի հետ հավաք է անցկացնում Թուրքիայում ։ 2007-08 մրցաշրջանում Վիզավերը Առաջին լիգայում մասնակցում է 34 հանդիպման և դառնում է երկու գոլի հեղինակ, իսկ Ուկրաինայի գավաթի խաղարկություն մասնակցում է ընդամենը մեկ հանդիպման։
2008 թվականի հուլիսի 27-ին «Կոմմունալնիկայի» դեմ կայացած արտագնա խաղում, Վիզավերը հանդիպման 39-րդ րոպեին կատարած հարվածով դառնում է գեղեցիկ գոլի հեղինակ ։ 2008 թվականի սեպտեմբերի 18-ին «Կնյաժայի» դեմ խաղում Վիտալի Վիզավերը մասնակցում է «Ղրիմտեպլիացայի» կազմում իր հարյուրերորդ հանդիպմանը ։ 2009 թվականի փետրվարին Ղրիմտեպլիցայի գավաթի խաղարկությունում ակումբը վաստակում է բրոնզե մրցանակներ։ Երրորդ տեղի համար ընթացող պայքարում նրանք հետխաղյա 11 մետրանոց հարվածաշարի արդյունքներով կարողանում են հաղթանակ տանել «Ֆորոսի» պայքարում ։ 2008-09 թվականների մրցաշրջանի ընդհանուր հաշվարկով Վիտալին Առաջին լիգայում մասնակցում է 22 հանդիպման և դառնում է մեկ գոլի հեղինակ, իսկ գավաթի խաղարկությունում խաղադաշտ է դուրս գալիս երկու խաղում։ Ինչպես նաև Վիտալին այս մրցաշրջանում հանդես է գալիս Ղրիմտեպլիցայի երկրորդ թիմի՝ «Սպարտակի» կազմում ։
2009 թվականի հունիսին «Ղրիմտեպլիցայի» պաշտոնական կայքում «Ակումբի վերջին տասնամյակի լավագույն ֆուտբոլիստ» կոչման համար անցակված հարցման արդյունքում Վիզավերը զբաղեցնում է 8-րդ հորիզոնականը ։ 2010 թվականի փետրվարին «Ղրիմտեպլիցան» դառնում է Ղրիմտեպլիցայի գավաթի դափնեկիր ։ 2009-10 մրցաշրջանում Վիզավերը Առաջին լիգայում անցկացնում է 30 հանդիպում, իսկ ակումբը ինչպես նախորդ այնպես էլ այս մրցաշրջանում զբաղեցնում է 6-րդ հորիզոնականը։ Գավաթի խաղարկությունում Վիտալին մասնակցում է 3 հանդիպման և դառնում է 1 գոլի հեղինակ, որի շնորհիվ նա հեղինակելով խաղի միակ գոլը իր թիմին հաղթանակ է պարգևում «Նիկոլաևի» դեմ 1/16 եզրափակչում կայացած խաղում։ «Ղրիմտեպլիցան» հասնում է մինչև 1/8 եզրափակիչ, որտեղ զիջում է «Մետալուրգին»։
2010 թվականի հուլիսի 24-ին Վիտալին իր նախկին թիմի՝ «Տիտանի» դեմ խաղում անցկացնում է «Ղրիմտեպլիցայի» կազմում իր 150-րդ հանդիպումը ։ 2010 թվականի ամռանը նա ակումբի հետ ունեցած իր պայմանագրի ժամկետը երկարաձգում է մինչև 2012 թվականի հունիսի 30-ը ։ 2010 թվականի դեկտեմբերին «Ղրիմտեպլիցան» մասնակցություն է ունենում Ղրիմտեպլիցայի գավաթի խաղարկության մինի-ֆուտբոլային առաջնությանը, որում ակումբը հաղթանակ է տանում, իսկ 2011 թվականի փետրվարին նրանք մասնակցում են արդեն համանուն մրցաշարի ֆուտբոլային առաջնությանը , որի ավարտից հետո ակումբը կրկին հավաք է անցկացնում Թուրքիայում ։ 2010 թվականի մայիսի 12-ին «Զվեզդայի» դեմ կայացած տնային խաղում Վիզավերը ինքնագոլի հեղինակ է դառնում ։ 2010-11 մրցաշրջանում նա մասնակցում է 18 հանդիպման Առաջին լիգայում և 1 հանդիպման գավաթի խաղարկությունում։ «Ղրիմտեպլիցան» այս անգամ Առաջին լիգայի մրցաշարային աղյուսակում զբաղեցնում է չորրորդ հորիզոնականը։
Հաջորդ մրցաշրջանի սկզբում առաջին չորս տուրերում Վիզավերը դառնում է երեք գոլի հեղինակ երեք տուր անընդմեջ։ Չորրորդ տուրում կայացած «Էներգետիկի» դեմ խաղում Վիտալին նաև անցկացնում է Ուկրաինայի առաջին լիգայում իր 250-րդ պաշտոնական հանդիպումը ։ 2011 թվականի օգոստոսի 13-ին «Ստալիի» դեմ տնային խաղում, որը ավարտվում է «Ղրիմտեպլիցայի» 4-1 հաշվով հաղթանակով, Վիտալին հանդիպման 35-րդ րոպեին ինքնագոլի հեղինակ է դառնում։ 2011 թվականի նոյեմբերի 12-ին Վիտալիի նախկին թիմը հանդիսացող «Տիտանի» դեմ արտագնա խաղում ուկրաինացի պաշտպանը հանդիպման 64-րդ րոպեին կրկին ինքնագոլի հեղինակ է դառնում ։
2012 թվականի փետրվարին «Ղրիմտեպլիցայի» հետ միասին Վիտալին հաղթանակ է տանում Ղրիմտեպլիցայի գավաթի խաղարկությունում ։ 2012 թվականի փետրվարի 26-ին կայացած Սվերդլովսկի «Շախտյորի» դեմ ընկերական խաղում, Վիզավերը հանդիպման 90-րդ րոպեին ինքնագոլի հեղինակ է դառնում ։ 2012 թվականի մարտին ակումբի հետ միասին կրկին հավաքների նպատակով ուղևորվում են Թուրքիա ։ 2011-12 մրցաշրջանում «Ղրիմտեպլիցան» Առաջին լիգայում զբաղեցնում է 5-րդ հորիզոնականը, իսկ Վիզավերը մասնակցելով 26 հանդիպման դառնում է երեք գոլի հեղինակ։ Ինչպես նաև ուկրաինացի ֆուտբոլիստը երկու անգամ հայտնվում է Football.ua կայքի կողմից կազմվող տուրի խորհրդանշական թիմի կազմում (3-րդ և 27-րդ տուրերում) ։
«Ղրիմտեպլիցայի» կազմում ընդհանուր հաշվարկով Վիտալի Վիզավերը անցկացնում է յոթ մրցաշրջան և Առաջին լիգայում մասնակցելով 181 հանդիպման դառնում է 6 գոլի հեղինակ։ Այդ շրջանում նա մարզվում է 10 ֆուտբոլային մարզիչների գլխավորության տակ։ «Ղրիմտեպլիցայի» կազմում նա սկզբում հանդես է գալիս 3-րդ համարի մարզաշապիկով, իսկ ավելի ուշ արդեն 2-րդ համարի մարզաշապիկով։ Նա համարվում էր ակումբի առաջատարներից մեկը, ինչպես նաև փոխ-թմավագը ։ Ավագի թևկապով Վիտալին իր թիմի հետ դուրս է եկել խաղադաշտ հինգ անգամ ։ Ակումբի կազմում անցկացրած հանդիպումների թվով նա զիջում է միայն Վիտալի Սարանչուկովին։
Ավանգարդ (Կրամատորսկ)
«Ղրիմտեպլիցայի» հետ ունեցած պայմանագրի ժամկետի լրանալուց հետո Վիզավերը դառնում է ազատ գործակալ և այդ կարգավիճակով համալրում է Կրամատորսկի «Ավանգարդի» կազմը։ 2012-13 մրցաշրջանում նա պետք է հանդես գար Երկրորդ լիգայում, սակայն քանի որ «Նիվա» ֆուտբոլային ակումբը առաջնությունից դուրս է հանվում՝ «Ավանգարդը» զբաղեցնում է նրա տեղը Առաջին լիգայում և չի լքում այն ։ Ակումբի գլխավոր մարզիչը Սերգեյ Շևչենկոն էր։ Վիտալին նաև կիրովոգրադսկյան «Զվեզդա» տեղափոխվելու հնարավորություն ուներ ։ «Ավանգարդի» կազմում է հանդես գալիս նաև Վիզավերի համագյուղացին՝ Ալեքսանդր Բրինկոն։ Այստեղ Վիտալին վերցնում է երրորդ համարի մարզաշապիկը։
Ակումբի կազմում Վիտալին նշում է իր նորամուտը 2012 թվականի հուլիսի 14-ին առաջնության առաջին տուրում կայացած «Զվեզդա» ակումբի դեմ խաղում, որին նա մասնակցում է որպես ակումբի թմավագ ։ 2012 թվականի հուլիսի 14-ին առաջնության երրորդ տուրում կայացած «Դինամո-2» ակումբի դեմ խաղում Ավանգարդը տանում իր պատմության մեջ առաջին հաղթանակը Առաջին լիգայում։ Վիտալի Վիզավերը այդ խաղի 74-րդ րոպեին հեղինակում է իր թիմի երկրորդ գոլը և հաստատում հանդիպման վերջնական հաշիվը ։ Այդ խաղից հետո նա Football.ua կայքի կողմից ընդգրկվում է առաջնության երրորդ տուրի խորհրդանշական թիմի կազմի մեջ ։ Վիզավերը այդ կազմի մեջ է ընդգրկվում նաև 7-րդ տուրից հետո, որում «Ավանգարդը» հաղթել էր Վիտալիի նախկին ակումբը համարվող «Ղրիմտեպլիցային» ։
Արտաքին հղումներ
Կատեգորիա:Ուկրաինացի ֆուտբոլիստներ Կատեգորիա:Ֆուտբոլի պաշտպաններ
Իվան Լիննիչենկո
Իվան Անդրեևիչ Լիննիչենկո (, Иван Андреевич Линниченко, ), ուկրաինացի պատմաբան, սլավոնագետ, մանկավարժ, պրոֆեսոր (1896), Սանկտ Պետերբուրգի կայսերական ԳԱ թղթակից անդամ (1913)։
Ավարտել է Կիևի համալսարանը (1879 թ.), դասախոսել Օդեսայի և Մոսկվայի համալսարաններում։ Զբաղվել է Հին Ռուսիայի և միջնադարյան Ուկրաինայի պետական կառուցվածքների, ինչպես և միջնադարում հայ-ուկրաինական կապերի պատմությամբ։ «Ուրվագծեր Հարավ-Արևմտյան (Գալիցյան) Ռուսիայի 14-15-րդ դարերում դասերի պատմությունից» (1894 թ.), «Հայերի հասարակական դերը Հարավ-Արևմտյան Ռուսիայի անցյալում» Կիև, 1895 թ. (հայկական հրատարակչություն՝ «Լեհաստանի և Արևմտյան-Հարավային Ռուսիայի հայերը» վերնագրով, 1894 թ. և այլ գործերում Լիննիչենկոն տվել է Լվովի հայկական ինքնավարության պատմությունն ու հայերի պայքարը դրա պահպանման համար և հիմնականում ճիշտ բնորոշել նրանց դերը միջնադարյան Ուկրաինայի տնտեսական կյանքում։
Ծանոթագրություններ
Կատեգորիա:Ուկրաինացի պատմաբաններ Կատեգորիա:Կիևի համալսարանի շրջանավարտներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Ուկրաինացի մանկավարժներ Կատեգորիա:Սլավոնագետներ Կատեգորիա:ԽՍՀՄ ԳԱ թղթակից անդամներ
Զավեն Եկավյան
Զավեն Վարդանի Եկավյան, արևելագետ, լեզվաբան, մշակութային գործիչ։ ՀՀ ԳԱԱ ակադեմիկոս (1998)։
Կենսագրություն
Զավեն Եկավյանը ծնվել է Սիրիայի Հալեպ քաղաքում։ 1964 թվականին ավարտել է Սորբոնի համալսարանը, միաժամանակ` Փարիզի հասարակագիտական ակադեմիան, Արևելյան կենդանի լեզուների բարձրագույն դպրոցը, 1969 թվականին՝ Երևանի պետական համալսարանը, 1977 թվականին՝ Փարիզի պետական վարչագիտական ինստիտուտը։ 1972-1984 թվականներին դասավանդել է Սորբոնի համալսարանում, 1972-1984 թվականներին եղել է Մարի-Նուբար ուսանողական ոստանի տնօրեն, 1984-2011 թվականներին՝ Գալուստ Գյուլբենկյան հիմնարկության հայկական բաժանմունքի տնօրեն ։
Արտաքին հղումներ
Կատեգորիա:Հայ լեզվաբաններ Կատեգորիա:ՀՀ ԳԱԱ ակադեմիկոսներ Կատեգորիա:Սփյուռքահայ արևելագետներ Կատեգորիա:Հայ մշակութային գործիչներ
Լոջիա
Լոջիա (loggia), կառույցի ծավալի մեջ, մեկ կողմից բաց պատշգամբ կամ նախամուտք։ Բաց կողմը ձևավորվում Է սյունակամարաշարով, բազրիքով և այլն։ Լոջիան հաճախ ճակատի ընդհանուր մշակման հիմնական տարրն է (ամբողջ ճակատը մշակվում է ռիթմիկ դասավորված լոջիաներով)։ Լոջիա են կոչվում նաև մեկ կամ մի քանի կողմից բաց սրահատիպ շենքերը։
Վիկտոր Օրբան
Վիկտոր Օրբան (Orbán Viktor, ), Հունգարիայի վարչապետը 1998-2002 թվականներին և 2010 թվականից մինչ այժմ։ «Ֆիդես» կուսակցության առաջնորդը։
Կրթություն և ընտանիք
Միջնակարգ դպրոցն ու զինվորական ծառայությունը ավարտելուց հետո (1981-1982) ընդունվել է Բուդապեշտի համալսարանի իրավաբանական ֆակուլտետ։ 1987 թվականին ավարտել է համալսարանը և երկու տարվա ընթացքում սոցիոլոգ է աշխատել գյուղատնտեսության և սննդարդյունաբերության նախարարությանն առընթեր ինստիտուտում։ 1989 թվականին ստացել է Սորոսի հիմնադրամի կրթաթոշակը և մեկ տարվա ընթացքում վերապատրաստվել Օքսֆորդի Պեմբրուք քոլեջում։
Կինը իրավաբան Անիկո Լևաին է (ծնված 1963 թվականի օգոստոսի 15-ին)։
Քաղաքական գործունեություն
1990 թվականին հետկոմունիստական Հունգարիայի առաջին ընտրություններում Օրբանն ընտրվել է խորհրդարանի պատգամավոր (վերընտրվել է 1994, 1998, 2002, 2006 թվականներին)։ 1990 թվականին դարձավ «Ֆիդես»-ի առաջնորդը, որը նրա ղեկավարությամբ լիբերալ կազմակերպությունից (և Լիբերալ Ինտերնացիոնալի անդամ) վերափոխվեց աջ պահպանողական կուսակցության։ 1995 թվականից Օրբանի կուսակցությունը պաշտոնապես կոչվում է Fidesz-MPP (Հունգարական քաղաքացիական կուսակցություն)։ 2002 թվականի հոկտեմբերից Օրբանը, «Ֆիդես»-ի ղեկավարության հետ մեկտեղ, Եվրոպական ժողովրդական կուսակցության (Եվրախորհրդարանի Պահպանողական կուսակցությունների միավորում) փոխնախագահն է։
1998 թվականին խորհրդարանական ընտրություններում «Ֆիդեսի» հաղթանակից հետո (կուսակցությունը ստացել է ընտրողների ձայների 44%-ը) ձևավորվել է աջակենտրոն կառավարություն։ 35 տարեկան հասակում նա դարձել է ամենաերիտասարդ վարչապետը ժամանակակից Հունգարիայում (և երկրորդ 20-րդ դարում, երիտասարդ էր միայն Անդրաշ Հեգեդյուշը, ով ղեկավարում էր կառավարությունը 1955-1956 թվականներին)։ Տնտեսական ոլորտում հանդես է եկել հարկերի և սոցիալական վճարների նվազեցման, գործազրկության և գնաճի դեմ պայքարի օգտին։ Նրա կառավարության աշխատանքի ընթացքում գնաճը 1999 թվականին 10 %-ից նվազել է մինչև 7,8 % 2001 թվականին (1998 թվականին այն կազմել է 15 %)։ Բյուջեի դեֆիցիտը 1999 թվականին 3,9 %-ից կրճատվել է մինչև 3,4 % 2001 թվականին։ Տնտեսական աճը կազմել է 4,4% 1999 թվականին, 5,2% 2000 թվականին, և 3,8% 2001 թվականին չեղյալ է հայտարարվել բուհերում ուսման վարձը, վերականգնվել են մայրերին տրվող ունիվերսալ նպաստները։
Օրբանը հանդես է եկել որպես կառավարման գերմանական մոդելի կողմնակից, որը նախատեսում է վարչապետի առաջատար դերը իշխանության համակարգում։ Նա ուժեղացրել է վարչապետի գրասենյակի դերը, պետական ապարատի արմատական բարեփոխում է իրականացրել, որը, մասնավորապես, հանգեցրել է տնտեսության սուպերնախարարության ստեղծմանը։ Օրբանի՝ քաղաքական գործընթացների վրա Խորհրդարանի ազդեցությունը նվազեցնելու ձգտումը վարչապետի անձնական ազդեցությունն ուժեղացնելու դեպքում կտրուկ քննադատության է արժանացել ընդդիմության կողմից, որը նրան մեղադրել է ավտորիտար միտումների և ԶԼՄ-ների վրա ազդեցություն գործելու ձգտման մեջ։ Օրբանի վարչապետության շրջանում Հունգարիան Լեհաստանի և Չեխիայի հետ 1999 թվականին պաշտոնապես ընդունվել Է ՆԱՏՕ-ում։
2002 թվականի ընտրություններում Օրբանի կուսակցությունը պարտություն է կրել, և նա հրաժարական է տվել։ «Ֆիդեսը» ձայների վերահաշվարկ էր պահանջում։ ԿԸՀ-ն մերժել է այդ պահանջը։ Սակայն միջազգային դիտորդները ընտրարշավի վերաբերյալ միակ լուրջ դիտարկումն են արել. պետական հեռուստատեսությունը հիմնվել է հենց «Ֆիդեսի» օգտին։ Միևնույն ժամանակ, ձախ և լիբերալ մամուլը մշտապես կոշտ քննադատության է ենթարկել Օրբանին։
2009 թվականին Վիկտոր Օրբանը Սլովակիայում ապրող էթնիկ հունգարացիների առջև իր ելույթներից մեկում նրանց անվանել է Հունգարիայի «պետականորեն ձևավորված ընդհանրություն», ինչը մտահոգություն և մտավախություններ է առաջացրել Սլովակիայի ղեկավարության շրջանում ։
2010 թվականի ընտրություններում Վիկտոր Օրբանը հասկացավ և գիտակցեց 1998-2002 թվականների իր սխալները։ 2010 թվականի ապրիլին կայացած խորհրդարանական ընտրություններում նրա Ֆիդես կուսակցության ցուցաբերած հաղթանակից հետո 2010 թվականի մայիսին Օրբանը կրկին նշանակվեց վարչապետ։ Պաշտոնն ստանձնել է մայիսի 29-ին։ Այժմ ձայնի իրավունք են ստացել բոլոր էթնիկ հունգարացիները, նույնիսկ նրանք, ովքեր Հունգարիայում երբեք չեն ապրել։ Ընտրատարածքների թիվը 176-ից կրճատվել է մինչև 106, այդ թվում՝ միավորվել են «ձախ» շրջանները՝ այն շրջաններով, որտեղ միշտ պահել են «Ֆիդեսը» և «Յոբբիկը»։ Նրա կուսակցությունը պահպանել է բացարձակ մեծամասնությունը խորհրդարանում, իր դիրքերն ամրապնդել են նաև սոցիալիստները, իսկ «յոբբիկների» վարկանիշը սրընթաց աճել է։ Նոր սահմանադրության ընդունման կապակցությամբ խորհրդարանում պատգամավորների թիվը 386-ից նվազել է 199-ի։
Երկրի պաշտոնական անվանումը «Հունգարիայի Հանրապետությունից» փոխարինվել է պարզապես «Հունգարիայի»։ Անվանման փոփոխությունը նպատակ ուներ ընդգրկվելու հունգարական հանրությանը ոչ միայն երկրի քաղաքացիների, այլև հունգարացիների, ապրում է իր սահմաններից դուրս։ Սկսվել է երկրի կղերականացումը. Սահմանադրության մեջ դրույթ է մտցվել, որ Հունգարիայի ժողովրդին միավորում են Աստվածն ու քրիստոնեությունը։ Դա դարձել է նախադրյալ այն բանի համար, որ օրենսդրորեն արգելվել են աբորտներն ու միասեռ ամուսնությունները։ Օրինագծի ընդունման օգտին քվեարկել են բոլոր ներկաները, բացի «Յոբբիկ» կուսակցությունից (այն, ընդհանուր առմամբ, պաշտպանել է Օրբանին, սակայն աբորտների արգելքը համարել են չափազանց կոշտ որոշում՝ ծայրահեղ հազվադեպ դեպքերում հանդես գալով աբորտների օգտին, ինչպիսին բռնաբարությունն է). ընդդիմադիր սոցիալիստները լքել են խորհրդարանի շենքը՝ ի նշան բողոքի։
2014 թվականի ապրիլին կայացած խորհրդարանական ընտրությունների արդյունքում նա մնաց երկրի վարչապետի պաշտոնում ։
2013 թվականի աշնանը Օրբանը ելույթ է ունեցել հունգարական սփյուռքի երրորդ Կոնգրեսում և հայտարարել է. «Հնարավոր է, մենք ստիպված լինենք կառուցել նոր տնտեսական և սոցիալական համակարգեր, ինչպես նաև մշակութային մոդել, որը տարբերվում է ժամանակակից եվրոպականից»։
2014 թվականի գարնանը նա դիմել էր ուկրաինական իշխանություններին՝ պահանջելով Զակարպատյեում ապրող էթնիկ հունգարացիներին ինքնավարություն տրամադրել ։ Չնայած Բրյուսելի կողմից Մոսկվային «ավելորդ լոյալություն» ցուցաբերելու հաճախակի մեղադրանքներին, բազմիցս հայտարարել Է Ուկրաինայի տարածքային ամբողջականությանը սատարելու մասին, ինչպես նաև հավանություն է տվել ԵՄ-ին Ուկրաինայի անդամակցության ձգտմանը, ընդ որում՝ հավելելով, որ դրա համար Ուկրաինան պետք է կայուն պետություն դառնա և լիարժեք վերահսկողություն ունենա իր սահմանների նկատմամբ ։
Ազատական քաղաքագետների գնահատումների համաձայն՝ Վիկտոր Օրբանը և «Ֆիդես» կուսակցությունը 2010 թվականից Հունգարիայում կառուցել են «մաֆիոզ պետություն», որտեղ իշխանության ամբողջ ամբողջականությունը պատկանում է կուսակցության և անձամբ Օրբանի հետ կապված խմբին ։
Հայացքներ
Օրբանը դեմ է Ռուսաստանի դեմ ԱՄՆ-ի և ԵՄ-ի սահմանած պատժամիջոցներին։ Բացասաբար է վերաբերվել «Հարավային հոսք» նախագծի փակմանը ։ Օրբանը անօրինական միգրացիայի հակառակորդ է։ Նա կարծում է, որ ներգաղթը Եվրոպա ոչ եվրոպական երկրներից պետք է վերահսկել և բաշխել ներգաղթյալներին ըստ կատեգորիաների։ Փախստականների մի մասին նա զգուշությամբ է վերաբերվում և կողմնակից է հենց Հունգարիայի կողմից ներգաղթյալների համար քվոտաներ սահմանելուն, բայց ոչ ԵՄ-ի կողմից ։ Դրա պատճառը Հունգարիայի տարանցիկ դիրքն է, որտեղից Դեբրեցենի փախստականների ճամբարից Արևմտյան Եվրոպա են տեղափոխվում անօրինական ներգաղթյալներ, հիմնականում Աֆղանստանից, Իրաքից և Սիրիայից։ Օրբանը դեմ է քվեարկել Մեծ Բրիտանիայի, Դանիայի, Իռլանդիայի, Իսպանիայի, Լեհաստանի, Ֆրանսիայի և Չեխիայի ներկայացուցիչների հետ ներգաղթյալների համար բաշխիչ քվոտաներ սահմանելուն։ Օրբանը բազմիցս հայտարարել է, որ չի պաշտպանում Ղրիմի անեքսիան։
2019 թվականի հունվարի վերջին, ի պատասխան Ռուսաստանի և Չինաստանի նկատմամբ ավելի կոշտ դիրքորոշում որդեգրելու ԱՄՆ-ի պահանջին, Վիկտոր Օրբանը հանդես եկավ ճնշման դեմ՝ պատասխանելով, որ Հունգարիան ձգտում է ավելի չեզոք դիրք զբաղեցնել ։
Պարգևներ
Պարգևատրվել է Արժանիքների շքանշանի մեծ խաչով (Հունգարիա, 2001) և Սուրբ Գրիգոր Մեծի շքանշանի մեծ խաչով (Վատիկան, 2004)։
Սյուզան Միսներ
Սյուզան Միսներ (Susan Misner, ), ամերիկացի դերասանուհի։
Կյանք ու կարիերա
Միսները ծնվել է Նյու Ջերսի նահանգի Պատերսոն քաղաքում։ Կարիերան սկսել է իր 1990-ական թվականներին ։ Նա մեծ համբավ է ձեռք բերել շնորհիվ 1999 թվականին «Մեկ կյանք ապրելու համար» սերիալում Գրեյս Դևիսոնի դերի։